पाएं अपने शहर की ताज़ा ख़बरें और फ्री ई-पेपरडाउनलोड करें
जिले के निंबाहेड़ा में देर रात एक 19 साल के युवक पर कुछ लोगों ने हमला कर दिया। साथ ही फायरिंग भी की। हालांकि पुलिस इसे केवल हवाई फायरिंग बता रही है। मारपीट में घायल युवक को गंभीर हालत में अस्पताल में भर्ती करवाया गया है। जहां से उसे जिला चिकित्सालय रैफर कर दिया गया। वहीं, घटना की जानकारी मिलने पर पुलिस मौके पर पहुंची।
थानाधिकारी हरेंद्र सिंह सोढा ने बताया कि निंबाहेड़ा नगर के कजरी कंस्ट्रक्शन नाकोड़ा नगर के समीप शनिवार देर रात आपसी रंजिश के चलते चार लोगों ने आदिल पुत्र असत खान पर हमला कर दिया। चारों बदमाशों ने युवक पर सरिए और डंडों से वार किए और दोनों पैर तोड़ दिए। इस दौरान हवाई फायरिंग भी की। फायरिंग की आवाज सुनकर आसपास के लोग मौके पर पहुंचे। जिसके बाद चारों बदमाश भाग निकले।
वहीं, घायल अवस्था में पड़े आदिल को देख लोगों ने पुलिस को सूचना दी। मौके पर पहुंची कोतवाली थाना पुलिस युवक को सामान्य अस्पताल में इलाज के लिए ले गई। जहां ड्यूटी डॉक्टर अमित गोयल ने प्राथमिक उपचार के बाद घायल को जिला चिकित्सालय रैफर कर दिया गया। इसके बाद युवक ने कोतवाली पुलिस को कच्ची बस्ती निवासी वाजिद, वसीम खान और दो अन्य के खिलाफ मामला दर्ज करवाया।
मौके पर मौजूद लोग बोले- गोली पीड़ित को छूकर निकली
प्रत्यक्षदर्शियों का कहना है कि आरोपियों ने घायल युवक पर फायरिंग की थी और गोली छूकर निकल गई, लेकिन अधिकारियों ने इसकी पुष्टि नहीं की। फिलहाल पुलिस का कहना है कि ये जांच का विषय है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn